Pukkel

Pukkel er ei feittfylt bindevevsforhøging som finst på ryggen hjå visse pattedyr. Dromedarar har ein pukkel midt på ryggen, medan baktriakamelar har to puklar. Pukkelfe eller sebu har ein pukkel ved skulderpartiet. Også  mammutar hadde puklar. Bison kan ha pukkelaktige vekstar ved skuldrene, men desse er hovudsakleg danna av muskelvev.

mini|venstre|Sebu-pukkel 
Ein kan også bruka nemninga «pukkel» om liknande former på andre dyr og plantar, som ryggen hjå pukkellaks eller i blomane til plantar som lintorskemunn og minneblom. Menneske kan ha pukkelforma ryggar kalla pukkelrygg eller kyfose.

Kjelder

Kategori:Dyreanatomi